CELEX: 32020R0967
Language: bg
Date: 2020-07-03 00:00:00
Title: Регламент за изпълнение (ЕС) 2020/967 на Комисията от 3 юли 2020 година за определяне на подробни правила относно характеристиките на сигнала и на използването на акустичните устройства за отблъскване, посочени в част А от приложение XIII към Регламент (ЕС) 2019/1241 на Европейския парламент и на Съвета за опазване на рибните ресурси и защита на морските екосистеми чрез технически мерки

6.7.2020   
               
               
                  BG
               
               
                  Официален вестник на Европейския съюз
               
               
                  L 213/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/967 НА КОМИСИЯТА
         от 3 юли 2020 година
         за определяне на подробни правила относно характеристиките на сигнала и на използването на акустичните устройства за отблъскване, посочени в част А от приложение XIII към Регламент (ЕС) 2019/1241 на Европейския парламент и на Съвета за опазване на рибните ресурси и защита на морските екосистеми чрез технически мерки
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1241 на Европейския парламент и на Съвета от 20 юни 2019 г. за опазване на рибните ресурси и защита на морските екосистеми чрез технически мерки (1), и по-специално член 24, параграф 1, буква д) от него,
         като има предвид, че:
         
                     (1)
                  
                  
                     Разработени са редица акустични устройства, с които се предотвратява навлизането на китоподобни бозайници в риболовните уреди и които доведоха до успешно намаляване на случайния прилов на такива бозайници при риболова със статични мрежи. Тези устройства трябва да се използват в зони и при видове риболов с известни или предвидими високи равнища на прилов на китоподобни бозайници, както е посочено в част А, точка 1.1 от приложение XIII към Регламент (ЕС) 2019/1241.
                  
               
                     (2)
                  
                  
                     С Регламент (ЕС) 2019/1241 се опростява съществуващата правна рамка относно техническите мерки за опазване в Европейския съюз, която с течение на времето значително се усложни. С оглед на това опростяване беше приет Регламент (ЕС) 2019/1241, който отмени Регламент (ЕО) № 812/2004 на Съвета за определяне на мерки относно приуловите на представители на разред китообразни в риболовните полета (2) и в който бяха запазени само основните технически мерки за намаляване на случайния улов, като например изискването за използване на риболовни уреди с акустични устройства за отблъскване в определени зони с цел да бъде намален случайният улов на китоподобни бозайници.
                  
               
                     (3)
                  
                  
                     В Регламент (ЕС) 2019/1241 не са включени подробните технически спецификации за ефективността на акустичните устройства за отблъскване, които бяха установени в член 3 от Регламент (ЕО) № 812/2004 на Съвета и в приложение II към него. Съответно с настоящия регламент следва да се установят подробни технически спецификации или условия за използването на акустични устройства за отблъскване, които в момента се изискват по силата на част А, точка 1.1 от приложение XIII към Регламент (ЕС) 2019/1241 и които са подобни на вече определените в член 3 от Регламент (ЕО) № 812/2004 и в приложение II към него.
                  
               
                     (4)
                  
                  
                     Научният, технически и икономически комитет по рибарство (НТИКР) (3) обаче е на мнение, че разработването на нови акустични устройства за отблъскване не следва да бъде ограничавано от технически спецификации. Поради това за целите на настоящия регламент държавите членки следва да имат право да разрешават използването на новоразработени и ефективни видове акустични устройства за отблъскване, които не отговарят на определените в настоящия регламент технически спецификации, при условие че има доказателства, според които тези устройства са поне толкова ефективни за намаляване на случайния прилов на китоподобни бозайници, колкото и устройствата, предвидени в Регламент (ЕС) 2019/1241 (включително допълнителните правила за прилагане, приети съгласно настоящия регламент). Поради това е целесъобразно да се определят условията, при които държавите членки могат да разрешават използването на акустични устройства за отблъскване, отговарящи на посочените алтернативни технически спецификации или условия.
                  
               
                     (5)
                  
                  
                     Предвид недостатъците, отбелязани в получените досега от Комисията доклади за контрола и прилагането на разпоредбите относно техническите спецификации за използване на акустични устройства за отблъскване, в настоящия регламент следва конкретно да се посочи, че тези устройства трябва да функционират по време на цялата риболовна операция, а не само в момента на поставяне на мрежите.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по рибарство и аквакултури,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            С настоящия регламент се определят подробни правила относно характеристиките на сигнала и на използването на акустичните устройства за отблъскване, посочени в част А от приложение XIII към Регламент (ЕС) 2019/1241.
         
         
            Член 2
            
               1.   Капитаните на риболовните кораби на Съюза гарантират, че акустичните устройства за отблъскване, посочени в точка 1.1 от приложение XIII към Регламент (ЕС) 2019/1241, са напълно оперативни по време на цялата риболовна операция.
            
            
               2.   Посочените акустични устройства за отблъскване трябва да отговарят на един от наборите технически спецификации и условия за използване, определени в приложението към настоящия регламент.
            
            
               3.   Чрез дерогация от параграф 2 държавите членки имат право да издават разрешения за използването на акустични устройства за отблъскване, които не отговарят на определените в приложението технически спецификации или условия за използване, при условие че тези устройства са поне толкова ефективни за намаляване на случайния улов на китоподобни бозайници, колкото и акустичните устройства за отблъскване, чиито технически спецификации или условия за използване са определени в приложението, и това е надлежно документирано.
            
            
               4.   Държавите членки уведомяват Комисията за разрешенията, издадени в съответствие с параграф 3, в рамките на два месеца от датата на издаването им.
            
            
               5.   Уведомленията, посочени в параграф 4, се придружават от подробна техническа и научна информация относно акустичните устройства за отблъскване, разрешени в съответствие с параграф 3, и тяхното въздействие върху случайния улов на китоподобни бозайници.
            
         
         
            Член 3
            Настоящият регламент влиза в сила на тридесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 198, 25.7.2019 г., стр. 105.
         
            (2)  Регламент (ЕО) № 812/2004 на Съвета от 26.4.2004 г. за определяне на мерки относно приуловите на представители на разред китообразни в риболовните полета и за изменение на Регламент (ЕО) № 88/98 (ОВ L 150, 30.4.2004 г., стр. 12).
         
            (3)  НТИКР (19-07) от юли 2019 г.: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e
      
      
         
            ПРИЛОЖЕНИЕ
            ТЕХНИЧЕСКИ СПЕЦИФИКАЦИИ И УСЛОВИЯ ЗА ИЗПОЛЗВАНЕТО НА АКУСТИЧНИ УСТРОЙСТВА ЗА ОТБЛЪСКВАНЕ
            Всички акустични устройства за отблъскване, използвани в изпълнение на член 2, параграф 2, трябва да отговарят на един от следните набори характеристики на сигнала и на използването:
            
                         
                     
                     
                        Набор 1
                     
                     
                        Набор 2
                     
                  
                         
                     
                     
                        
                           Характеристики на сигнала
                        
                     
                  
                        Синтез на сигнала
                     
                     
                        Цифров
                     
                     
                        Аналогов
                     
                  
                        Тонален/широколентов
                     
                     
                        Широколентов/тонален
                     
                     
                        Тонален
                     
                  
                        Нива на източника (макс.—мин.)
                        Re 1 μPa@1 m
                     
                     
                        145 dB
                     
                     
                        130—150 dB
                     
                  
                        Фундаментална честота
                     
                     
                        
                                    а)
                                 
                                 
                                    20—160 KHz
                                    широколентов размах
                                 
                              
                                    б)
                                 
                                 
                                    10 KHz тонален
                                 
                              
                     
                        10 KHz
                     
                  
                        Високочестотен флажолет
                     
                     
                        Да
                     
                     
                        Да
                     
                  
                        Продължителност на пулсиране (номинална)
                     
                     
                        300 ms
                     
                     
                        300 ms
                     
                  
                        Интерпулсен интервал
                     
                     
                        
                                    а)
                                 
                                 
                                    4—30 секунди на случаен принцип
                                 
                              
                                    б)
                                 
                                 
                                    4 секунди
                                 
                              
                     
                        4 секунди
                     
                  
                         
                     
                     
                        
                           Характеристики на използването
                        
                     
                  
                        Максимално разстояние между две акустични устройства за отблъскване по протежение на мрежата
                     
                     
                        200 m, като във всеки край на мрежата (или комбинация от мрежи, прикрепени една към друга) е поставено по едно акустично устройство
                     
                     
                        100 m, като във всеки край на мрежата (или комбинация от мрежи, прикрепени една към друга) е поставено по едно акустично устройство